stanford-oval/wikipedia huggingface dataset:
อุทยานประวัติศาสตร์พนมรุ้ง
ประวัติ

ปราสาทหินพนมรุ้งเป็นโบสถ์พราหมณ์ลัทธิไศวะเดิมเป็นเทวสถานอิฐในศิลปะแบบเกาะแกร์ มีการบูรณะก่อสร้างต่อเนื่องกันมาหลายสมัย ตั้งแต่ประมาณพุทธศตวรรษที่ 15 ถึงพุทธศตวรรษที่ 17 และในพุทธศตวรรษที่ 18 พระเจ้าชัยวรมันที่ 7 แห่งอาณาจักรขอมได้หันมานับถือศาสนาพุทธนิกายมหายาน เทวสถานแห่งนี้จึงได้รับการดัดแปลงเป็นวัดมหายาน ในช่วงแรกปราสาทหินพนมรุ้ง สร้างขึ้นจากหินทรายสีชมพู ตั้งอยู่บนยอดเขาพนมรุ้งสูง 1,320 ฟุตจากระดับน้ำทะเล ชื่อพนมรุ้งแปลว่าภูเขาใหญ่ สันนิษฐานว่าสร้างขึ้นในพุทธศตวรรษที่ 15-18
จารึกต่าง ๆ ที่นักวิชาการได้อ่านและแปลพอจะสรุปได้ว่า พระเจ้าราเชนทรวรมันที่ 2 กษัตริย์แห่งอาณาจักรพระนคร (พ.ศ. 1487–1511) ได้สถาปนาเทวสถานถวายพระศิวะที่เขาพนมรุ้ง ซึ่งในสมัยแรก ๆ คงยังไม่ใหญ่โตนัก ต่อมาพระเจ้าชัยวรมันที่ 5 (พ.ศ. 1511–1544) ได้ทรงอุทิศที่ดินและข้าทาสถวายแด่เทวสถานพนมรุ้ง ในสมัยพุทธศตวรรษที่ 17 นเรนทราทิตย์ เจ้านายแห่งราชวงศ์มหิธรปุระที่ปกครองดินแดนแถบนี้ (ซึ่งเป็นต้นตระกูลของพระเจ้าสุริยวรมันที่ 2 ผู้สร้างนครวัด) ได้สร้างปราสาทแห่งนี้ขึ้นและได้ทรงบำเพ็ญพรตเป็นโยคี ณ ปราสาทพนมรุ้ง
สถาปัตยกรรมและโบราณสถาน

ปราสาทหินพนมรุ้งสร้างขึ้นเนื่องในศาสนาฮินดูลัทธิไศวะ ซึ่งนับถือพระศิวะเป็นเทพเจ้าสูงสุด ดังนั้นเขาพนมรุ้งจึงเปรียบเสมือนเขาไกรลาสที่ประทับของพระศิวะ
องค์ประกอบและแผนผังของปราสาทพนมรุ้งได้รับการออกแบบให้มีลักษณะเป็นแนวเส้นตรง และเน้นความสำคัญเข้าหาจุดศูนย์กลาง นั่นคือปราสาทประธานซึ่งหันหน้าไปทางทิศตะวันออก ด้านขวาของบันไดทางขึ้นสู่ศาสนสถานมีอาคารที่เรียกว่า พลับพลา อาคารนี้อาจจะเป็นอาคารที่เรียกกันในปัจจุบันว่า พลับพลาเปลื้องเครื่อง ซึ่งเป็นที่พักจัดเตรียมองค์ของพระมหากษัตริย์ ก่อนเสด็จเข้าสู่การสักการะเทพเจ้าหรือประกอบพิธีกรรมในบริเวณศาสนสถาน
สถาปัตยกรรมและโบราณสถาน > สะพานนาคราช

ทางเดินสู่ปราสาททั้งสองข้างประดับด้วยเสามียอดคล้ายดอกบัวตูมเรียกว่า เสานางเรียง จำนวนข้างละ 35 ต้น ทอดตัวไปยัง สะพานนาคราช ซึ่งเป็นรูปทรงกากบาทยกพื้นสูง ราวสะพานทำเป็นลำตัวพญานาค 5 เศียร สะพานนาคราชนี้ ตามความเชื่อเป็นทางที่เชื่อมระหว่างโลกมนุษย์กับเทพเจ้า สิ่งที่น่าสนใจคือ จุดกึ่งกลางสะพาน มีภาพจำหลักรูปดอกบัวแปดกลีบ อาจหมายถึงเทพประจำทิศทั้งแปด ในศาสนาฮินดู หรือเป็นจุดที่ผู้มาทำการบูชา ตั้งจิตอธิษฐาน จากสะพานนาคราชชั้นที่ 1 มีบันไดจำนวน 52 ขั้นขึ้นไปยังลานบนยอดเขา
ด้านข้างของทางเดินทางทิศเหนือมีพลับพลาสร้างด้วยศิลาแลง 1 หลัง เรียกกันว่า โรงช้างเผือก สุดสะพานนาคราชเป็นบันไดทางขึ้นสู่ปราสาท ซึ่งทำเป็นชานพักเป็นระยะ ๆ รวม 5 ชั้น สุดบันไดเป็นชานชลาโล่งกว้าง ซึ่งมีทางนำไปสู่สะพานนาคราชหน้าประตูกลางของระเบียงคด อันเป็นเส้นทางหลักที่จะผ่านเข้าสู่ลานชั้นในของปราสาท และจากประตูนี้ยังมีสะพานนาคราชรับอยู่อีกช่วงหนึ่งก่อนถึงปรางค์ประธาน
ที่หน้าซุ้มประตูระเบียงคดทิศตะวันออก มีสะพานนาคราชชั้นที่ 2 ระเบียงคดก่อเป็นห้องยาวต่อเนื่องกัน เป็นรูปสี่เหลี่ยมผืนผ้ารอบลานปราสาทแต่ไม่สามารถเดินทะลุถึงกันได้ เพราะมีผนังกั้นอยู่เป็นช่วง ๆ มีซุ้มประตูกึ่งกลางของแต่ละด้าน ที่มุมระเบียงคดทำเป็นซุ้มกากบาท ที่หน้าบันของระเบียงคดทิศตะวันออกด้านนอก มีภาพจำหลักรูปฤๅษีซึงหมายถึงพระศิวะในปางที่เป็นผู้รักษาโรคภัยไข้เจ็บ และอาจรวมหมายถึง นเรนทราทิตย์ ผู้ก่อสร้างปราสาทประธานแห่งนี้ด้วย
สถาปัตยกรรมและโบราณสถาน > ตัวปราสาท

ปราสาทประธาน ตั้งอยู่ตรงศูนย์กลางของลานปราสาทชั้นใน มีแผนผังเป็นรูปสี่เหลี่ยมจัตุรัสย่อมุมมณฑป คือห้องโถงรูปสี่เหลี่ยมผืนผ้า เชื่อมอยู่ทางด้านหน้าที่ส่วนประกอบของปรางค์ประธานตั้งแต่ฐานผนังด้านบนและด้านล่าง เสากรอบประตู เสาติดผนัง ทับหลัง หน้าบัน ซุ้มชั้นต่าง ๆ ตลอดจนกลีบขนุน ก่อด้วยหินทรายสีชมพูมีผังเป็นรูปสี่เหลี่ยมจัตุรัสย่อมุมกว้าง 8.20 เมตร สูง 27 เมตร ด้านหน้าทำเป็นมณฑปโดยมีอันตราละหรือฉนวนเชื่อมปราสาทประธานนี้ เชื่อว่า สร้างโดย นเรนทราทิตย์ ซึ่งเป็นผู้นำปกครองชุมชนที่มีปราสาทพนมรุ้งเป็นศูนย์กลาง ราว พุทธศตวรรษที่ 17
ที่บริเวณหน้าบันและทับหลังของปราสาทประธานมีภาพจำหลักแสดงเรื่องราวในศาสนาฮินดู เช่น ศิวนาฏราช (ทรงฟ้อนรำ) ทับหลังนารายณ์บรรทมสินธุ์ อวตารของพระนารายณ์ เช่น พระราม (ในเรื่องรามเกียรติ์) หรือพระกฤษณะ ภาพพิธีกรรม ภาพชีวิตประจำวันของฤๅษีเป็นต้น โดยเฉพาะทับหลังนารายณ์บรรทมสินธุ์ เป็นทับหลังที่ถูกขโมยไปเมื่อราวปี พ.ศ. 2503 และได้กลับคืนมาในปี พ.ศ. 2531
ปรางค์ล้วนสลักลวดลายประดับทั้งลวดลายดอกไม้ ใบไม้ ภาพฤๅษี เทพประจำทิศ ศิวนาฏราช ที่ทับหลังและหน้าบันด้านหน้าปรางค์ประธาน ลักษณะของลวดลายและรายละเอียดอื่น ๆ ช่วยให้กำหนดได้ว่าปรางค์ประธานพร้อมด้วยบันไดทางขึ้นและสะพานนาคราชสร้างขึ้นเมื่อราวพุทธศตวรรษที่ 17 ภายในลานชั้นในด้านตะวันตกเฉียงใต้ มีปรางค์ขนาดเล็ก 1 องค์ ไม่มีหลังคา จากหลักฐานทางศิลปกรรมที่ปรากฏ เช่น ภาพสลักที่หน้าบัน ทับหลัง บอกให้ทราบได้ว่าปรางค์องค์นี้สร้างขึ้นก่อนปรางค์ประธาน มีอายุในราวพุทธศตวรรษที่ 16
ภายในเรือนธาตุตรงกึ่งกลาง เรียกว่า ห้องครรภคฤหะ เป็นที่ประดิษฐานรูปเคารพที่สำคัญที่สุด ในที่นี้คือ ศิวลึงค์ ซึ่งแทนองค์พระศิวะ เป็นที่น่าเสียดายว่า ประติมากรรมชิ้นนี้ได้สูญหายไป เหลือเพียงแต่ ท่อโสมสูตร คือร่องน้ำมนต์ที่ใช้รับน้ำสรงจากการสักการะศิวลึงค์เท่านั้น
ทางเดินด้านทิศตะวันออกเฉียงเหนือ และทิศตะวันตกเฉียงใต้ของปราสาทประธาน มีปราสาทอิฐสององค์และปรางค์น้อย จากหลักฐานทางด้านสถาปัตยกรรมและศิลปกรรม กล่าวได้ว่า ปราสาททั้งสามหลังได้สร้างขึ้นก่อนปราสาทประธานราวพุทธศตวรรษที่ 15 และ 16 ตามลำดับ ส่วนทางด้านหน้าของปราสาทประธาน คือทิศตะวันออกเฉียงเหนือ และทิศตะวันออกเฉียงใต้ มีอาคารสองหลังก่อด้วยศิลาแลง เรียกว่าบรรณาลัย ซึ่งเป็นที่เก็บรักษาคัมภีร์ทางศาสนา ก่อสร้างขึ้นในพุทธศตวรรษที่ 18 ร่วมสมัยเดียวกันกับ โรงช้างเผือก พลับพลาที่สร้างขึ้นด้วยศิลาแลงข้างทางเดินขึ้นสู่ปราสาททางทิศเหนือ
สถาปัตยกรรมและโบราณสถาน > บริเวณรายรอบ

ชุมชนที่เคยตั้งอยู่บริเวณเขาพนมรุ้งเป็นชุมชนขนาดใหญ่ เพราะนอกจากมีบารายหรืออ่างเก็บน้ำ ซึ่งใช้ในพื้นที่ส่วนหนึ่งของปากปล่องภูเขาไฟเดิมเป็นอ่างเก็บน้ำอยู่บนเขาอยู่แล้ว ที่เชิงเขามีบารายอีก 2 สระ คือสระน้ำหนองบัวบารายที่เชิงเขาพนมรุ้ง และสระน้ำโคกเมืองใกล้ปราสาทหินเมืองต่ำ สระน้ำบนพื้นราบเบื้องล่างภูพนมรุ้งนี้รับน้ำมาจากธารน้ำที่ไหลมาจากบนเขา นอกจากนี้ยังมีกุฏิฤๅษีอยู่ 2 หลัง เป็นอโรคยาศาลที่รักษาพยาบาลของชุมชนอยู่เชิงเขาด้วย
บริเวณที่ตั้งของปราสาทพนมรุ้งอาจเคยเป็นที่ตั้งของศาสนาพื้นถิ่นมาก่อนที่จะมีการก่อสร้างขึ้นเป็นปราสาท ที่มีความใหญ่โตงดงาม สมกับเป็น กมรเตงชคตวฺนํรุง ผู้เป็นเทพเจ้าแห่งปราสาทพนมรุ้ง อันหมายถึงองค์พระศิวะในศาสนาฮินดูที่กษัตริย์เขมรทรงนับถือ การเปลี่ยนสถานที่เคารพพื้นถิ่นให้เป็นปราสาทตามแบบคติเขมร น่าจะเกี่ยวเนื่องกับ การเปลี่ยนลักษณะการเมืองการปกครอง ที่ผู้นำท้องถิ่นมีความสัมพันธ์กับกษัตริย์เขมรโดยใช้ระบบความเชื่อมทางศาสนา วัฒนธรรมและวัฒนธรรมท้องถิ่น
การบูรณะและการเปิดอุทยาน

กรมศิลปากรได้ทำการซ่อมแซมและบูรณะปราสาทหินพนมรุ้ง โดยวิธีอนัสติโลซิส (Anastylosis) คือ รื้อของเดิมลงมาโดยทำรหัสไว้ จากนั้นทำฐานใหม่ให้แข็งแรง แล้วนำชิ้นส่วนที่รื้อรวมทั้งที่พังลงมากลับไปก่อใหม่ที่เดิม โดยใช้วิธีการสมัยใหม่ช่วย ซึ่งปราสาทหินพนมรุ้งนี้ได้ขึ้นทะเบียนเป็นโบราณสถานของชาติเมื่อปี พ.ศ. 2475 ประกาศในราชกิจจานุเบกษา เล่มที่ 52 ตอนที่ 75
ต่อมาได้ดำเนินการบูรณะตั้งแต่ปี พ.ศ. 2514 จนเสร็จสมบูรณ์ และเนื่องในวันอนุรักษ์มรดกไทย ปี พ.ศ. 2531 ได้มีพิธีเปิดอุทยานประวัติศาสตร์พนมรุ้งอย่างเป็นทางการ เมื่อวันที่ 21 พฤษภาคม พ.ศ. 2531 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธาน มีงานประเพณีขึ้นเขาพนมรุ้งซึ่งเป็นงานใหญ่ประจำปี ในวันที่ 2–4 เมษายน
ปรากฏการณ์ดวงอาทิตย์ขึ้น ส่องแสงลอดประตูทั้ง 15

ในวันที่ 2–4 เมษายน และ 8–10 กันยายน ของทุกปี ดวงอาทิตย์ขึ้น ส่องแสงลอดช่องประตูทั้ง 15 บาน ชาวบ้านจะเดินเท้าขึ้นมาเพื่อชมความอลังการที่ผสานระหว่างธรรมชาติและสิ่งก่อสร้างของบรรพชน นอกจากนี้ในวันที่ 5–7 มีนาคม  และ 5–7 ตุลาคม ของทุกปี ดวงอาทิตย์ก็ตก ส่องแสงลอดช่องประตูทั้ง 15 บาน เช่นกัน
ปรากฏการณ์ดวงอาทิตย์ขึ้น ส่องแสงลอดประตูทั้ง 15 > โคนนทิ

เป็นประติมากรรมวัว ตั้งอยู่บริเวณศูนย์กลางของปราสาทประธานเคียงข้างกับศิวลึงค์ โคนนทิ (อังกฤษ: Nandin) คือ พาหนะของพระศิวะ โคนนทิเป็นบุตรของพระกัศยปกับโคสุรภี พระศิวะเห็นโคสุรภีก็อยากจะได้เป็นบริวารแต่รังเกียจว่าเป็นเพศเมีย พระกัศยปจึงอาสาผสมพันธุ์กับโคสุรภี จึงให้กำเนิดเป็นวัวเพศผู้ชื่อว่า "นนทิ" แล้วถวายเป็นบริวารของพระศิวะ ทำหน้าที่เป็นผู้เฝ้าประตูวิมานบนเขาไกรลาสด้านทิศตะวันออกคู่กับมหากาลและทำหน้าที่เป็นเทพพาหนะเมื่อพระศิวะเสด็จออกภายนอก
เหตุการณ์ทุบทำลาย

คืนวันที่ 19 พฤษภาคม พ.ศ. 2551 เกิดเหตุคนร้ายไม่ทราบจำนวนเข้าทุบทำลาย รูปปั้นทวารบาลและสัตว์พาหนะ รวมถึงมีการเคลื่อนย้ายศิวลึงค์ โดยลักษณะเป็นการทำลายแขนเทวรูปก่อน แล้วจึงนำแขนเทวรูปไปทุบกับใบหน้าสัตว์พาหนะอื่นๆ โดย เทพมนตรี ลิมปพยอม นักวิชาการประวัติศาสตร์อิสระกล่าวว่า การใช้ข้อมือของของทวารบาลเป็นตัวทำลาย นั้นเพราะน่าจะเป็นวัสดุแข็งที่พอจะทำลายสิงห์ ทำลายนาค หรือโคนนทิได้ คงไม่ใช่เรื่องของรายละเอียดที่จะต้องเน้นว่าเอามือทวารบาลไปทุบ
ดุสิต ทุมมากรณ์ หัวหน้าอุทยานประวัติศาสตร์พนมรุ้ง ระบุว่า เทวรูปที่ถูกทำลายเสียหายมีของจริงเพียงเศียรนาค 4 เศียร จาก 11 เศียร นอกนั้นเป็นเทวรูปที่จำลองขึ้นแต่มีอายุไม่ต่ำกว่า 20 ปี โดยวันที่ 26 พฤษภาคม นายช่างศิลปกรรม อุทยานประวัติศาสตร์พนมรุ้งร่วมกับเจ้าหน้าที่กรมศิลปากร ได้เริ่มบูรณะซ่อมแซมโดยเริ่มจาก ซ่อมหัวสิงห์ 2 ตัว ที่ตั้งอยู่ด้านทิศตะวันตกของปราสาทก่อน โดยวัสดุที่ใช้ในการซ่อมแซมคือ เหล็กไร้สนิม ที่ใช้เป็นแกนยึด ส่วนวัสดุประกอบคือ ยางพารา หินทรายเทียม สีฝุ่น ขุยมะพร้าว ปูนปลาสเตอร์ และเชื่อมประสานด้วยอิพ็อกซี โดยกรมศิลปากรระบุว่าจะใช้เวลา 1 เดือนในการบูรณปฏิสังขรณ์
การเดินทาง

ในการเดินทางไปที่อุทยานประวัติศาสตร์พนมรุ้งโดยใช้รถยนต์ส่วนบุคคล สามารเลือกเดินทางได้ 2 เส้นทางออกจากตัวจังหวัดบุรีรัมย์ ดังนี้
เดินทางโดยใช้เส้นทางหลวงแผ่นดินหมายเลข 218 (บุรีรัมย์-นางรอง) เป็นระยะทางประมาณ 50 กิโลเมตร จากนั้นให้เลี้ยวซ้ายไปตามทางหลวงแผ่นดินหมายเลข 24 (สีคิ้ว-อุบลราชธานี) ไปจนถึงหมู่บ้านตะโก ประมาณ 14 กิโลเมตร แล้วจึงเลี้ยวขวาเข้าทางหลวงหมายเลข 2117 ผ่านบ้านตาเป๊ก อำเภอเฉลิมพระเกียรติอีกประมาณ 12 กิโลเมตร ก็จะถึงอุทยานประวัติศาสตร์พนมรุ้ง
เดินทางโดยใช้เส้นทางหลวงแผ่นดินหมายเลข 2445 (บุรีรัมย์-ประโคนชัย) เป็นระยะทางประมาณ 44 กิโลเมตร ถึงตัวอำเภอประโคนชัย จะเห็นทางแยกที่จะไปอุทยานประวัติศาสตร์พนมรุ้ง ซึ่งใช้เวลาเดินทางอีกประมาณ 21 กิโลเมตร โดยใช้ทางหลวงหมายเลข 2075 และเลี้ยวขวาเข้าทางหลวงหมายเลข 2117 ก็จะถึงอุทยานประวัติศาสตร์พนมรุ้ง
ถ้าเดินทางโดยใช้บริการรถโดยสารจากขนส่งบุรีรัมย์ ก็ให้ขึ้นรถโดยสารสายบุรีรัมย์-จันทบุรี พอถึงที่หมู่บ้านตะโก แล้วจึงลงจากรถ จากนั้นจะมีรถสองแถววิ่งไปอุทยานประวัติศาสตร์พนมรุ้ง หรือไม่ก็นั่งวินมอเตอร์ไซค์รับจ้างก็ได้
ดูเพิ่ม

ทับหลังนารายณ์บรรทมสินธุ์
แหล่งข้อมูลอื่น

Facebook Fanpage : ปราสาทหินเขาพนมรุ้ง
| ด ค กอุทยานประวัติศาสตร์ในประเทศไทย |
| --- | --- |
 พระนครศรีอยุธยา  สุโขทัย  พนมรุ้ง  พระนครคีรี  ศรีสัชนาลัย  พิมาย  เมืองสิงห์  กำแพงเพชร  ภูพระบาท  ศรีเทพ  สด๊กก๊อกธม 
ระดับประเทศ : อุทยานแห่งชาติ ·  เขตรักษาพันธุ์สัตว์ป่า ·  เขตห้ามล่าสัตว์ป่า  ระดับโลก : แหล่งมรดกโลกในไทย ·  ความทรงจำแห่งโลกของไทย ·  มรดกภูมิปัญญาทางวัฒนธรรมของไทย ·  พื้นที่ชุ่มน้ำแรมซาร์ในไทย ·  พื้นที่สงวนชีวมณฑลโลกในไทย ·  อุทยานธรณีโลกในไทย
| ด ค กแหล่งมรดกโลกในประเทศไทย |
| --- | --- | --- |
| ทางวัฒนธรรม |  เมืองประวัติศาสตร์สุโขทัยและเมืองบริวาร สุโขทัย  ศรีสัชนาลัย  กำแพงเพชร  นครประวัติศาสตร์พระนครศรีอยุธยา  แหล่งโบราณคดีบ้านเชียง  เมืองโบราณศรีเทพและโบราณสถานสมัยทวารวดีที่เกี่ยวข้อง  ภูพระบาท ประจักษ์พยานแห่งวัฒนธรรมสีมาสมัยทวารวดี ภูพระบาท  วัดพระพุทธบาทบัวบาน  |  |
| ทางธรรมชาติ |  เขตรักษาพันธุ์สัตว์ป่าทุ่งใหญ่-ห้วยขาแข้ง ทุ่งใหญ่นเรศวร  ห้วยขาแข้ง  กลุ่มป่าดงพญาเย็น-เขาใหญ่ เขาใหญ่  ทับลาน  ปางสีดา  ตาพระยา  ดงใหญ่  กลุ่มป่าแก่งกระจาน แก่งกระจาน  กุยบุรี  ไทยประจัน  แม่น้ำภาชี  |  |
| กำลังพิจารณา |  วัดพระมหาธาตุวรมหาวิหาร นครศรีธรรมราช  อนุสรณ์สถานแหล่งต่าง ๆ และภูมิทัศน์วัฒนธรรมของเชียงใหม่ นครหลวงล้านนา  พระธาตุพนม และสิ่งก่อสร้างทางประวัติศาสตร์และภูมิทัศน์ที่เกี่ยวข้อง  กลุ่มเทวสถานปราสาทพนมรุ้ง ปราสาทเมืองต่ำ และปราสาทปลายบัด  แหล่งอนุรักษ์ทะเลอันดามัน หมู่เกาะสิมิลัน  หมู่เกาะระนอง  แหลมสน  หมู่เกาะสุรินทร์  เขาลำปี-หาดท้ายเหมือง  สิรินาถ  ป่าชายเลนระนอง  สงขลาและชุมชนที่เกี่ยวเนื่องริมทะเลสาบสงขลา เมืองโบราณพังยาง พะโคะ และสีหยัง  เมืองโบราณสทิงพระ  เมืองป้อมค่ายซิงกอร่า ณ เขาแดงและแหลมสน  เมืองเก่าสงขลา ณ บ่อยาง  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก  ระดับประเทศ อุทยานประวัติศาสตร์ อุทยานแห่งชาติ เขตรักษาพันธุ์สัตว์ป่า เขตห้ามล่าสัตว์ป่า ระดับโลก ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
| ด ค กแหล่งท่องเที่ยวในโครงการ 12 เดือน 7 ดาว 9 ตะวัน ของการท่องเที่ยวแห่งประเทศไทย |
| --- | --- | --- |
| 12 เดือน |  ซากูระเมืองไทย  บึงบอระเพ็ด  ดอยภูคา  ดงดอกทองกวาว  หมู่เกาะสุรินทร์  เกาะห้อง  สามพันโบก  ป่าแก่งกระจาน  ป่าภูเขียว  คลองปลากั้ง  ทุ่งแสลงหลวง  ภูหลวง  ทุ่งดอกกระเจียว  ภูหินร่องกล้า  ภูสอยดาว  ผาเดียวดาย  ดอยอินทนนท์  ทุ่งเหยี่ยวอพยพ  ผาแต้ม  ลำน้ำว้า  ดอยแม่อูคอ  ทุ่งพลับพลา  ภูกระดึง  เกาะตะรุเตา  |  |
| 7 ดาว |  งานจองพารา  เทศกาลปอยเหลิน  มอหินขาว  พิพิธภัณฑ์ลูกหลานพันธุ์มังกร  เทศกาลไหลเรือไฟ  เทศกาลแห่ดาว  กรุงเก่า  |  |
| 9 ตะวัน |  เวียนเทียนกลางน้ำ  น้ำตกทีลอซู  ปราสาทหินพนมรุ้ง  ผาชนะได  ถ้ำมรกต  แหลมพรหมเทพ  ถ้ำพระนาง  ดอยแม่ระเมิง  ถ้ำพระยานคร  |  |
 หมวดหมู่
| --- | --- |
ฐานข้อมูลการควบคุมรายการหลักฐาน :  VIAF 
บริเวณทางขึ้นสู่ตัวปราสาทหินพนมรุ้ง
ผังปราสาทหินพนมรุ้ง
สะพานนาคราช
ปราสาทประธาน
ทับหลังนารายณ์บรรทมสินธุ์
ศิวลึงค์ประดิษฐานภายในห้องครรภคฤหะ
ด้านหลังทางเข้าปราสาทหินพนมรุ้ง สังเกตเห็นประตู 15 ช่อง ตรงกลางคือ ศิวลึงค์ และ โคนนทิ
เพชรตัดเพชร (รายการโทรทัศน์)

เพชรตัดเพชร เป็นรายการวาไรตี้โชว์รูปแบบการแข่งขันประชันร้องเพลงลูกทุ่งทุกค่ายเพลง (ซึ่งแต่เดิมเป็นการแข่งขันร้องเพลงลูกทุ่งของเหล่าศิลปินจากรายการ ไมค์ทองคำ ในซีซั่นต่าง ๆ เท่านั้น) ที่จัดโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ที่จะมาประชันกันเพลงต่อเพลง ออกอากาศทางช่องเวิร์คพอยท์ ทุกวันอาทิตย์ ตั้งแต่เวลา 18.00 - 20.00 น. เริ่มออกอากาศครั้งแรกเมื่อวันที่ 19 มกราคม พ.ศ. 2563
| เพชรตัดเพชร |
| --- | --- |
ประเภท: แข่งขันร้องเพลง (ลูกทุ่ง)
สร้างโดย: เวิร์คพอยท์ เอ็นเทอร์เทนเมนท์
พิธีกร: พัน พลุแตก
กรรมการ: สลา คุณวุฒิ โน้ต เชิญยิ้ม สุนารี ราชสีมา
ดนตรีแก่นเรื่องเปิด: ฝ่าไปด้วยใจเพชร
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 11
จำนวนตอน: 28 ตอน (เพชรตัดเพชร)  4 ตอน (เพชรตัดเพชรศึก 300)  22 ตอน​ (เพชร ​300)  39 ตอน​ (เพชรตัดเพชร ซีซั่น 2 ศึก 3 เวที)  30 ตอน​ (เพชร​คู่​เพชร​ 300​)​  22 ตอน (เพชรตัดเพชร ซีซั่น 3 แท็กทีม)  26 ตอน (เพชรตัดเพชร แท็กทีม 2 ศึกโคตรเพชร)   36 ตอน (เพชรตัดเพชร สามสี)   29 ตอน (เพชรตัดเพชร สามสี (ซีซั่น 2))  26 ตอน (เพชรตัดเพชร สามสี (ซีซั่น 3))  3 ตอน (เพชรตัดเพชร แชมป์ตัดแชมป์)
การผลิต
สถานที่ถ่ายทำ: เวิร์คพอยท์ สตูดิโอ
ความยาวตอน: 90 นาที
ออกอากาศ
เครือข่าย: ช่องเวิร์คพอยท์ หมายเลข 23
การแสดงที่เกี่ยวข้อง
ไมค์ทองคำ ชิงช้าสวรรค์ เพชรตัดเพชรศึก 300 เพชร 300 นักร้องสองไมค์ ไมค์หมดหนี้ นักร้องนำโชค โจ๊กตัดโจ๊ก เพชรคู่เพชร 300 เพลงเอก ไมค์หมดหนี้ เสี่ยงโชค หมอลำไอดอล ไมค์หมดหนี้ มหาโชค ศึกวันดวลเพลง ดวลเพลงชิงทุน เดอะวอยซ์ไทยแลนด์
พิธีกรและกรรมการ

ดำเนินรายการโดย พัน พลุแตก โดยคณะกรรมการ ทั้ง 3 ท่าน ได้แก่ ครูสลา คุณวุฒิ, สุนารี ราชสีมา และ โน้ต เชิญยิ้ม
| กรรมการ | ฤดูกาล> 1 | ฤดูกาล> ศึก 300 | ฤดูกาล> เพชร 300 | ฤดูกาล> 2​ | ฤดูกาล> เพชรคู่เพชร 300 | ฤดูกาล> แท็กทีม​ | ฤดูกาล> ศึกโคตรเพชร | ฤดูกาล> สามสี | ฤดูกาล> สามสี 2 | ฤดูกาล> สามสี 3 | ฤดูกาล> แชมป์ตัดแชมป์ |
| --- | --- | --- | --- | --- | --- | --- | --- | --- | --- | --- | --- |
สลา คุณวุฒิ: ✔
โน้ต เชิญยิ้ม: ✔
สุนารี ราชสีมา: ✔
| ศิรินทรา นิยากร |  |  |  |  |  |  | ✔ | ✔ | ✔ |  |  |
| อาภาพร นครสวรรค์ |  |  |  |  |  |  |  | ✔ | ✔ | ✔ |  |
พิธีกร: ฤดูกาล
| พิธีกร | 1 | ศึก 300 | เพชร 300 | 2 | เพชรคู่เพชร 300 | แท็กทีม​ | ศึกโคตรเพชร | สามสี | สามสี 2 | สามสี 3 | แชมป์ตัดแชมป์ |
พัน พลุแตก: ✔
พิธีกร   กรรมการ   ปฏิบัติหน้าที่แทน สุนารี ราชสีมา ในตอนที่ 23-26
ฤดูกาล ทำเนียบแชมป์ และ แชมป์ประจำเพชรสี > ฤดูกาล

| ฤดูกาล | เริ่มออกอากาศ | สิ้นสุดการออกอากาศ | จำนวนตอน |
| --- | --- | --- | --- |
| เพชรตัดเพชร | 19 มกราคม พ.ศ. 2563 | 26 กรกฎาคม พ.ศ. 2563 | 28 ตอน |
| เพชรตัดเพชรศึก 300 | 2 สิงหาคม พ.ศ. 2563 | 23 สิงหาคม พ.ศ. 2563 | 4 ตอน |
| เพชร 300 | 30 สิงหาคม พ.ศ. 2563 | 31 มกราคม พ.ศ. 2564 | 22 ตอน |
| เพชรตัดเพชร ซีซั่น 2 ศึก 3 เวที | 7 กุมภาพันธ์ พ.ศ. 2564 | 31 ตุลาคม พ.ศ. 2564 | 39 ตอน |
| เพชรคู่เพชร 300 | 7 พฤศจิกายน พ.ศ. 2564 | 29​ พฤษภาคม​ พ.ศ.​ 2565 | 30​ ตอน |
| เพชรตัดเพชร ซีซั่น 3 แท็กทีม | 5 มิถุนายน พ.ศ. 2565 | 30 ตุลาคม พ.ศ. 2565 | 22 ตอน |
| เพชรตัดเพชร แท็กทีม 2 ศึกโคตรเพชร | 6 พฤศจิกายน พ.ศ. 2565 | 30 เมษายน พ.ศ. 2566 | 26 ตอน |
| เพชรตัดเพชร สามสี | 7 พฤษภาคม พ.ศ. 2566 | 7 มกราคม พ.ศ. 2567 | 36 ตอน |
| เพชรตัดเพชร สามสี (ซีซั่น 2) | 14 มกราคม พ.ศ. 2567 | 28 กรกฎาคม พ.ศ. 2567 | 29 ตอน |
| เพชรตัดเพชร สามสี (ซีซั่น 3) | 4 สิงหาคม พ.ศ. 2567 | 26 มกราคม พ.ศ. 2568 | 26 ตอน |
| เพชรตัดเพชร แชมป์ตัดแชมป์ | 2 กุมภาพันธ์ พ.ศ. 2568 | ปัจจุบัน | – |
ฤดูกาล ทำเนียบแชมป์ และ แชมป์ประจำเพชรสี > ทำเนียบแชมป์ และ แชมป์ประจำเพชรสี

| ฤดูกาล | แชมป์ประจำเพชรสี | แชมป์เพชรตัดเพชร | รางวัล |
| --- | --- | --- | --- |
| เพชรตัดเพชร |  แชมป์เพชรสีเหลือง จักรพันธ์ หาญภิรมย์ (พันธ์​)  แชมป์เพชรสีแดง สุพจน์ พลรัมย์ (กบ)  แชมป์เพชรสีน้ำเงิน จัก​ร์​รินท์​ ศิลา (เต้ย)  แชมป์เพชรสีขาว วงศธร สมศรี (ซัน)  แชมป์เพชรสีเขียว เขมจิรา วงษ์ทอง (หมิว)  แชมป์เพชรสีชมพู พีระพล สกุลตาล (โอ) |  แชมป์เพชรสีเหลือง จักรพันธ์ หาญภิรมย์ (พันธ์​) |  แชมป์เพชรตัดเพชร รับเงินสด 500,000 บาท จาก นิสสัน นาวารา  รองแชมป์ ทั้ง 5 คน รับเงินสด คนละ 50,000 บาท จาก นิสสัน นาวารา รวมมูลค่าทั้งสิ้น 750,000 บาท |
| เพชรตัดเพชร ซีซั่น 2 ศึก 3 เวที |  แชมป์เพชรสีขาว จักร์รินท์ ศิลา (เต้ย)  แชมป์เพชรสีแดง พลอยชมพู ลอมเศรษฐี (ปะแป้ง)  แชมป์เพชรสีเขียว ชลพิพรร​ธ​ณ์​ ชูแสง (ฟอร์ม) รองแชมป์เพชรสีเขียว รวมมิตร คงชาตรี (จ่อย) แชมป์เพชรสีเหลือง สุวิทย์ อินธิจันทร์ (วิทย์)  แชมป์เพชรสีชมพู ชนิสรา เพชรคง (เฟิร์น)  แชมป์เพชรสีดำ สุพจน์ พลรัมย์ (กบ)  แชมป์เพชรสีน้ำเงิน วิภาวี บุญภา (แบม) |  แชมป์เพชรสีขาว จักร์รินท์ ศิลา (เต้ย) |  แชมป์เพชรตัดเพชร ซีซั่น 2 ศึก 3 เวที รับเงินสด 200,000 บาท  รองแชมป์ ทั้ง 7 คน รับเงินสด คนละ 50,000 บาท รวมมูลค่าทั้งสิ้น 550,000 บาท |
| ฤดูกาล | ทีมเพชรร่วมการแข่งขัน | แชมป์เพชรตัดเพชร | รางวัล |
| เพชรตัดเพชร ซีซั่น 3 แท็กทีม |  ทีมเพชรสีน้ำเงิน  ทีมเพชรสีแดง | ทีมเพชรสีน้ำเงิน และทีมเพชรสีแดง (แชมป์ร่วม) |  แชมป์เพชรตัดเพชร ซีซั่น 3 แท็กทีม รับเงินรางวัล 300,000 บาท |
| เพชรตัดเพชร แท็กทีม 2 ศึกโคตรเพชร |  ทีมเพชรสีน้ำเงิน  ทีมเพชรสีแดง | ทีมเพชรสีแดง |  แชมป์เพชรตัดเพชร แท็กทีม 2 ศึกโคตรเพชร รับเงินรางวัล 300,000 บาท |
| เพชรตัดเพชร สามสี |  ทีมเพชรสีแดง  ทีมเพชรสีน้ำเงิน  ทีมเพชรสีเหลือง | ทีมเพชรสีน้ำเงิน |  แชมป์เพชรตัดเพชร สามสี รับเงินรางวัล 300,000 บาท |
| เพชรตัดเพชร สามสี (ซีซั่น 2) |  ทีมเพชรสีแดง  ทีมเพชรสีน้ำเงิน  ทีมเพชรสีเหลือง | ทีมเพชรสีเหลือง |  – |
| เพชรตัดเพชร สามสี (ซีซั่น 3) |  ทีมเพชรสีแดง  ทีมเพชรสีน้ำเงิน  ทีมเพชรสีเหลือง | ทีมเพชรสีน้ำเงิน | – |
| เพชรตัดเพชร แชมป์ตัดแชมป์ |  ทีมเพชรสีแดง  ทีมเพชรสีน้ำเงิน | อยู่ในระหว่างการแข่งขัน |  ยังไม่มีการระบุเงินรางวัล |
เกียรติประวัติ

| ผู้มอบรางวัล | สาขารางวัล | ผลการตัดสิน | อ้างอิง |
| --- | --- | --- | --- |
| ASIAN ACADEMY CREATIVE AWARDS | Best Music or Dance Programme | เสนอชื่อเข้าชิง |  |
มือปืนดาวพระเสาร์

| มือปืนดาวพระเสาร์ |
| --- | --- |
กำกับ: ยุทธเลิศ สิปปภาค
เขียนบท: ยุทธเลิศ สิปปภาค
อำนวยการสร้าง: ธนพล ธนารุ่งโรจน์ วิชัย ธนารุ่งโรจน์
นักแสดงนำ: โหน่ง ชะชะช่า คริส หอวัง พิชญ์นาฏ สาขากร
บริษัทผู้สร้าง: มหาการพิคเจอร์ 
ผู้จัดจำหน่าย: พระนครฟิลม์
วันฉาย: 30 กันยายน พ.ศ. 2553
ความยาว: 97 นาที
ประเทศ: ไทย
ภาษา: ไทย
ทำเงิน: 15 ล้านบาท
ต่อจากนี้: หมาแก่ อันตราย (2554)
ข้อมูลจาก IMDb
ข้อมูลจากสยามโซน
มือปืนดาวพระเสาร์ เป็นภาพยนตร์ไทย แนวแอ็คชั่น ตลก  เป็นภาพยนตร์เรื่องแรกของภาพยนตร์ไตรภาค‎เรื่อง มือปืนตรัยภาค กำกับภาพยนตร์โดย ยุทธเลิศ สิปปภาค  สร้างและจัดจำหน่ายโดย พระนครฟิล์ม และ มหาการพิคเจอร์ นำแสดงโดย โหน่ง ชะชะช่า รับบทเป็น ตี๋ ไรเฟิล,  คริส หอวัง รับบทเป็น คริส สไตย์เออร์ กำหนดเข้าฉายวันที่ 30 กันยายน พ.ศ. 2553 ภาพยนตร์เรื่องนี้ทำรายได้ 15.0 ล้านบาท
เรื่องย่อ

ในยุคที่บ้านเมืองวุ่นวาย ตี๋ ไรเฟิล (โหน่ง ชะชะช่า) มือปืนแห่งซุ้มสะพานเหล็ก มือปืนรับจ้างผู้มีปัญหาสมรรถทางเพศที่ล้มเหลวนกกระจอกไม่กินน้ำ ตี๋ต้องฆ่าคนมากมายเพื่อหาเงินมาบำบัดอาการนกเขาไม่ขัน จนในวันหนึ่งตี๋ก็ได้พบกับ คริส สไตย์เออร์ (คริส หอวัง) มือปืนสาวที่เจอแต่คนหลอกลวง จึงคิดว่าโลกนี้ไม่มีรักแท้อีกแล้ว เป็นผู้หญิงลึกลับที่ทำให้เขาตกหลุมรักด้วยความบริสุทธิ์ใจ จนได้มาเจอกับตี๋ ไรเฟิล ที่เธอคิดว่าเขามีความรักที่ให้เธออย่างจริงใจ  แต่คริสกลับไม่ต้องการความรักแบบนั้น จากประสบการณ์รักที่หลอกลวงทำให้คริสปฏิเสธความรักก่อนจะบัญญัตินิยามใหม่ให้ตัวเอง
นักแสดง

ชูศักดิ์ เอี่ยมสุข (โหน่ง ชะชะช่า) รับบท ตี๋ ไรเฟิล
ศิริน หอวัง (คริส) รับบท คริส สไตย์เออร์
พิชญ์นาฏ สาขากร (เมย์) รับบท เหมย เอ็มโฟว์
นักแสดง > นักแสดงรับเชิญ

อารักษ์ อมรศุภศิริ รับบท โอริโอ้
อรจิรา แหลมวิไล​ รับบท พาวเดอร์
อุดม ทรงแสง (ดม ชวนชื่น) รับบท เปิ้ล อาก้า
เด่น ดอกประดู่ รับบท หมอ
งานสร้าง

มือปืนดาวพระเสาร์ ซึ่งสร้างโดย ยุทธเลิศ สิปปภาค ร่วมกับ  ค่าย พระนครฟิลม์ สำหรับ คริส หอวัง ต้องปรับลุคใหม่ให้เข้ากับคาแรคเตอร์ รับบทเป็น คริส  สไตล์เออร์ ฉากที่ว่านี้ ผู้กำกับ ขนทีมงานไปปักหลักถ่ายทำกันที่ สนามยิงปืนหัวหมาก ซึ่งเป็นฉากที่บอกถึงที่มาที่ไปว่าเพราะเหตุใด ซึ่งต้องปรากฏตัวในชุดที่ดูทะมัดทะแมง และพร้อมฝึกการลั่นไก โดยมี เมย์ พิชญ์นาฏ สาขากร รับบทเพื่อนสนิทที่มาเป็นผู้ถ่ายทอดเทคนิคการใช้ปืนสไตล์เออร์ให้กับคริส  และนี่จะเป็นอีกครั้งที่คริสได้มีโอกาสสัมผัส ปืนสไตล์เออร์ แบบเต็มเหนี่ยว ทำเอาคริสออกอาการตื่นเต้นกับของเล่นชิ้นนี้ไม่น้อย โดยหลังจากไปเข้าคอร์สฝึกซ้อมยิงปืนจนชำนาญ จัดได้ว่าเป็นฉากปราบเซียนอีกฉากหนึ่งในภาพยนตร์ เนื่องจากสถานที่ถ่ายทำที่ผู้กำกับ และ บริษัท พระนครฟิล์ม เลือกใช้ในการถ่ายทำฉากสังหารเหยื่อครั้งแรก คือยอดตึกสูงใจกลาง ถนนสาทร เพื่อเล็งเหยื่อเป้าหมายทันที ซึ่งคริสบอกว่าแม้จะเป็นซีนที่ไม่ยากนัก แต่ก็เสียวเอาเรื่อง เพราะตึกสูงมาก แถมมีอุปสรรคเรื่องกระแสลมที่แรงจนพัดเสื้อผ้าปลิวกระจาย บางจังหวะยังกลบเสียงพูดจนแทบไม่ได้ยินอีกด้วย ในขณะที่ เมย์ นักแสดงรับเชิญในภาคนี้เผยว่า ยอมรับว่ากลัว เพราะ ต้องขึ้นไปอยู่บนยอดตึกทีสูง จัดได้ว่าเป็นฉากปราบเซียนอีกฉากหนึ่งในภาพยนตร์ เนื่องจากโลเกชั่นที่ผู้กำกับ แต่ก็ผ่านไปด้วยดี
ดูเพิ่ม

| 0 | 1 | 2 | 3 | 4 | 5 |
| --- | --- | --- | --- | --- | --- |
| ปี พ.ศ. | 2544 | 2553 | 2554 | 2562 | 2562 |
| ภาพยนตร์ โดย  ยุทธเลิศ สิปปภาค | มือปืน/โลก/พระ/จัน | มือปืนดาวพระเสาร์ | หมาแก่ อันตราย | มือปืนพระอาทิตย์ | มือปืน/โลก/พระ/จัน 2 |
| ภาพยนตร์ โดย  ยุทธเลิศ สิปปภาค | มือปืน/โลก/พระ/จัน | มือปืนตรัยภาค | มือปืนตรัยภาค | มือปืนตรัยภาค | มือปืน/โลก/พระ/จัน 2 |
| ค่าย | อาร์.เอส.ฟิล์ม | พระนครฟิลม์ | พระนครฟิลม์ | พระนครฟิลม์ | พระนครฟิลม์ |
แหล่งข้อมูลอื่น

มือปืนดาวพระเสาร์ (2010) ที่สยามโซน
ตัวอย่างหนัง มือปืน/ดาว/พระ/เสาร์
MV สุดทางแล้ว มือปืนดาวพระเสาร์
ภาพยนตร์เรื่อง มือปืนดาวพระเสาร์
Cherry Magic 30 ยังซิง

| Cherry Magic 30 ยังซิง |
| --- | --- |
แนว: สุขนาฏกรรมจินตนิยม ดรามา
สร้างโดย: จีเอ็มเอ็มทีวี
เค้าโครงจาก: 30 ยังซิงกับเวทมนตร์ปิ๊งรัก โดย Yuu Toyota
กำกับโดย: ณัฐพงษ์ มงคลสวัสดิ์
แสดงนำ:   ตะวัน วิหครัตน์  ฐิติภูมิ เตชะอภัยคุณ  ปณชัย ศรีอาริยะรุ่งเรือง  จิรันธนิน ตรัยรัตนยนต์  หฤษฎ์ ชีวการุณ  พลอยชมพู ศุภทรัพย์ 
เพลงประกอบ:  แอบตะโกน (Loudest Love) - ตะวัน วิหครัตน์ และ ฐิติภูมิ เตชะอภัยคุณ  พลังวิเศษของคนที่ไม่พิเศษ (Everything is Magic) - ฐิติภูมิ เตชะอภัยคุณ  ถ้าเธอได้ยิน (Voice Within) - ตะวัน วิหครัตน์  พลังวิเศษของคนที่ไม่พิเศษ (Everything is Magic)  (Cover) - ปณชัย ศรีอาริยะรุ่งเรือง และ หฤษฎ์ ชีวการุณ
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 12
การผลิต
ความยาวตอน: 60 นาที
บริษัทผู้ผลิต: จีเอ็มเอ็ม แกรมมี่ จีเอ็มเอ็มทีวี
ออกอากาศ
สถานีโทรทัศน์: จีเอ็มเอ็ม 25 วิว
ออกอากาศ: 9 ธันวาคม 2566 (2566-12-09) – 2 มีนาคม 2567 (2567-03-02)
Cherry Magic 30 ยังซิง (อังกฤษ: Cherry Magic) เป็นซีรีส์ไทยแนวรักวัยรุ่นชายปี 2566 ผลิตโดย จีเอ็มเอ็มทีวี ซีรีส์เรื่องนี้เป็นผลงานดัดแปลงจาก มังงะ แนว ยาโออิ ของ Yuu Toyota เรื่อง 30 ยังซิงกับเวทมนตร์ปิ๊งรัก นำแสดงโดย ตะวัน วิหครัตน์ รับบท การันต์ และ ฐิติภูมิ เตชะอภัยคุณ รับบท อชิ
ซีรีส์เรื่องนี้ กำกับการแสดงโดย ณัฐพงษ์ มงคลสวัสดิ์ โดยทำการเปิดตัวอย่างครั้งแรกในงาน GMMTV 2023 : DIVERSELY YOURS เมื่อวันที่ 22 พฤศจิกายน 2565
โดยซีรีส์เรื่องนี้จะออกอากาศทุกวันเสาร์ เวลา 20:30 น. ทางช่อง จีเอ็มเอ็ม 25 และสามารถรับชมย้อนหลังได้ทาง วิว เวลา 22:30 น. (เวลามาตรฐานไทย) เริ่มออกอากาศตอนแรกวันเสาร์ที่ 9 ธันวาคม 2566
เนื้อเรื่องย่อ

อชิ (ฐิติภูมิ เตชะอภัยคุณ) เป็นพนักงานบริษัทเครื่องเขียน แต่แล้ววันหนึ่งเขาก็ได้พบกับบทความที่กล่าวว่า หากคุณอายุ 30 และยังเป็นเวอร์จิ้น คุณจะได้รับพลังพิเศษ ในไม่ช้าเขาก็รู้ว่าเขาได้รับพลังพิเศษ นั่นคือสามารถอ่านใจคนอื่นได้ แต่ทุกอย่างก็เปลี่ยนไปเมื่อเขาอ่านใจการันต์ (ตะวัน วิหครัตน์) เพื่อนร่วมงานที่โด่งดัง หล่อ และใจดีที่สุดของเขาที่กำลังแอบชอบเขา! เมื่อทราบเช่นนี้ เขาก็พยายามรักษาระยะห่างให้ดีที่สุด
นักแสดง > นักแสดงหลัก

ตะวัน วิหครัตน์ (เต) รับบทเป็น การันต์ วงษ์การุณ
ฐิติภูมิ เตชะอภัยคุณ (นิว) รับบท อชิรวิชญ์ จิตตวิสุทธิ์ (อชิ)
นักแสดง > นักแสดงสมทบ

ปณชัย ศรีอาริยะรุ่งเรือง (จูเนียร์) รับบท จินตะ
จิรันธนิน ตรัยรัตนยนต์ (มาร์ค) รับบทเป็น มิน
หฤษฎ์ ชีวะการุณ (ซิง) รับบท บรรพต (ร็อค)
พลอยชมพู ศุภทรัพย์ (แจน) รับบท ปาย
ธนพร แวกประยูร (ปาน) รับบท ดุจดาว
เสรีโรจน์ ไชยพร (โรจน์) รับบทเป็น ทานากะ